කෙසේ වෙතත් ඊයේ දඹුල්ල ආර්ථික මධ්‍යස්ථානය වෙත ගෙන එනු ලැබූ එළවළු තොග රජය විසින් මිලදී ගෙන ඉන් කොටසක් යුධ හමුදාවේ මැදිහත් වීමෙන් ප්‍රවාහනය කර තිබෙනවා.මේ අතර වෙළද අමාත්‍ය බන්දුල ගුණවර්ධන කොළඹ දී අද මාධ්‍ය වෙත අදහස් දක්වමින් සඳහන් කළේ ආර්ථික මධ්‍යස්ථාන වෙත එළවළු මිලදී ගැනීම සඳහා ගැනුම්කරුවන්ට පැමිණීමට අවස්ථාව හිමිව පවතින බවයි.එමෙන්ම, ඊයේ දිනයේදී ගැනුම්කරුවන් නොපැමිණීම හේතුවෙන් අපහසුතාවට පත්ව සිටි පෑලියගොඩ මත්ස්‍ය වෙළද සංකීර්ණයට අද දිනය වන විට ගැනුම්කරුවන් යම්තාක් දුරට පැමිණ සිටි බවයි හිරු වාර්තාකරු සදහන් කළේ.මේ අතර, දිවයින පුරා තොග වෙළඳුන්ට පිටකොටුව තොග වෙළඳපොලෙන් අත්‍යවශ්‍ය පරිභෝජන භාණ්ඩ මිලදී ගැනීමට හෙට සිට අවසර ලබාදෙන බව වෙළඳ අමාත්‍ය ආචාර්ය බන්දුල ගුණවර්ධන ප්‍රකාශ කළා.